|  |  |
| --- | --- |
| A blue and black logo  Description automatically generated | *AMC* un *GM* par *ARA* daļu. 1. izdevums, 12. grozījums |

***ED* Lēmuma 2023/010/R II pielikums**

**“*AMC* un *GM* par *ARA* daļu. 1. izdevums, 12. grozījums”**

Grozījuma teksts ir izkārtots tā, lai parādītu gan svītroto tekstu, gan jauno vai grozīto tekstu:

* svītrotais teksts ir ~~pārsvītrots~~;
* jaunais vai grozītais teksts ir iekrāsots ciānkrāsā;
* divpunkte “(..)” norāda, ka pārējais teksts nav grozīts.

***Piezīme lasītājam***

*Grozītajā un jo īpaši esošajā (proti, nemainītajā) tekstā termini* “aģentūra” *un* “*EASA*” *ir savstarpēji aizvietojami. Šo abu terminu pamīšais lietojums ir izteiktāks konsolidētajās redakcijās. Tāpēc lūdzam ņemt vērā, ka abi termini attiecas uz* “Eiropas Aviācijas drošības aģentūru (*EASA*)”*.*

Aģentūras izpilddirektora 2012. gada 19. aprīļa Lēmuma 2012/006/R pielikumu groza, kā norādīts turpmāk.

**AMC1 par ARA.GEN.135.A punktu “Tūlītēja reakcija uz informācijas drošības incidentu vai ievainojamību, kas ietekmē aviācijas drošumu”**

a) Lai pienācīgi apkopotu un analizētu informāciju saistībā ar informācijas drošības incidentiem un ievainojamību, kas spēj ietekmēt aviācijas drošumu, kompetentajai iestādei jāievieš līdzekļi, kuri nodrošina nepieciešamo konfidencialitāti.

b) Izplatot informāciju saistībā ar informācijas drošības incidentiem un ievainojamību, kas spēj ietekmēt aviācijas drošumu, kompetentajai iestādei pienācīgi jāizvēlas piemērots(-i) saņēmējs(-i), lai nepieļautu, ka ziņojuma saturs tiek izmantots nolūkā kaitēt aviācijas drošumam, atklājot, piemēram, nenovērstu ievainojamību.

**GM1 par ARA.GEN.135.A punktu “Tūlītēja reakcija uz informācijas drošības incidentu vai ievainojamību, kas ietekmē aviācijas drošumu”**

Ja to uzskata par nepieciešamu, var izmantot divpakāpju mehānismu: ziņojumu, ar ko brīdina par informācijas drošības notikumu vai incidentu, un tādu papildu datu pieejamību, kas jāizplata kontrolēti un konfidenciāli. Ar šo ziņojumu tikai jābrīdina saņēmēji par steidzamību un nepieciešamību organizācijām un kompetentajām iestādēm izveidot turpmāku saziņu, izmantojot drošus līdzekļus.

Tādēļ ziņojumam jāsastāv no divām daļām: vienā jāietver galvenokārt publiski pieejama informācija, un otrā jāiekļauj konfidenciāli dati, kuriem jābūt pieejamiem tikai tiem saņēmējiem, kam tie paredzēti. Ja iespējams, ziņojumi jāsagatavo, izmantojot saskaņotu taksonomiju.

**GM1 par ARA.GEN.205. punktu “Uzdevumu sadale”**

(..)